open-index/open-wikipedia-markdown huggingface dataset:
Dinant

**Dinant** ass eng belsch Stad a Gemeng an der Wallounescher Regioun, an der Provënz Namouer.

Dinant läit um rietsen Uwänner vun der Meuse, eng 16&nbsp;km nërdlech vun der franséischer Grenz a 24&nbsp;km südlech vun Namouer. 2002 hat Dinant 12&nbsp;763 Awunner. Wénst senger Lag am Meuse-Dall, a verschiddene Grotten an der Ëmgéigend, ass Dinant eng beléift Touristendestinatioun.

## Sektioune vun der Gemeng
Anhée, Anseremme, Bouvignes-sur-Meuse, Dinant, Dréhance, Falmagne, Falmignoul, Foy-Notre-Dame, Furfooz, Lisogne, Sorinnes an Thynes an d'Quartiere vu Les Rivages, Leffe an Neffe.
### Nopeschgemengen

## Geschicht
Dinant war eng vun den 23 *[[Bonnes villes liégeoises|Bonnes villes]]* vum Fürstentum Léck.

Am Éischte Weltkrich goufe beim Duerchmarsch vun der däitscher Arméi 674 Männer, Fraen a Kanner erschoss, a ganz Quartiere vun der Stad néiergebrannt, fir "Franc-tireurs" ze bestrofen, déi do solle gewiescht sinn.

Schonn 1466 gouf d'Stad vum Grof vu Flandern, Herzog vum Brabant, dem Limburg an der Bourgogne geplëmmt an zestéiert, well Leit vun do e sollte vernannt gehat hunn. 800 Leit goufen an der Meuse erdronk.

## Kuckeswäertes

* D'Abtei Notre-Dame vu Leffe, 1152 gebaut.
* D'Collégiale Notre-Dame (13. - 14. Joerhonnert).
* D'Zitadell (1818-1821), 100 Meter iwwer der Meuse.
* De *Rocher Bayard*, eng spatz Fielswand, déi fräi steet.

## Bekannt Leit

* André Buzin, Déieremoler, gebuer 1946. Hie moolt Timbere mat Vullen drop, ë.&nbsp;a. och fir d'lëtzebuergesch Post
* Joachim Patenier, Moler, 1485 - 1524
* Père Dominique Pire, Grënner vun den *Îles de Paix* a Friddensnobelpräisdréier
* Adolphe Sax, Erfinder vum Saxophon, 1814 do gebuer.
* André Sodar (1829 - 1903), Landschaftsmoler.
* François Sodar (genannt Franz) (1827-1899) Portraitist.
* Albert Huybrechts 1899 do gebuer.

## Jumelagen
* Dinan an der Bretagne
* Chios (Griicheland)
* Hoddesdon (Groussbritannien).
## Bibliographie
* GERARD (E.), Histoire de la ville de Dinant, rééd., Dinant, 1988.

## Kuckt och
*Lëscht vun de Stied an der Provënz Namouer
## Um Spaweck
*Offiziell Websäit vun der Stad Dinant
Abtei Notre-Dame vu Leffe

Geographesch Koordinaten: 

D**'Abtei Notre-Dame vu Leffe** ass eng Abtei déi 1152, am Quartier Leffe, zu Dinant gegrënnt gouf. Se gëtt vu Premonstratenserpatere gefouert.

Déi meescht Gebaier, déi haut nach stinn, stamen aus dem 17. an 18. Joerhonnert. 1796 goufe se deelweis zerstéiert a verkaaft. 1903 koumen Trappisten vun der Abtei Saint-Michel vu Frigolet bei Tarascon), fir se hirer ursprénglecher Bestëmmung nees zouzeféieren. 1937 waren et d'Premonstratenser vun Tongerlo, déi se nei belieft hunn.

D'Uergel ass aus der Uergelmanufaktur Thomas.

## Brauerei
Bis 1809 gouf an der Abtei Béier gebraut. 1952 huet d'Brauerei Lootvoet d'Lizenz kaaft, fir Leffe-Béier kënnen ze produzéieren. Haut gehéiert d'Mark der InBev.

## Um Spaweck

* Site
Aladfar (Stär)

Den **Aladfar** ass de Stär η Lyrae (Eta Lyrae). Den Aladfar gehéiert zu der Spektralklass B2.5IV an huet eng visuell Magnitude vu +4,39&nbsp;mag. Hien ass op enger Distanz vun zirka 1040 Liichtjoer. Den Numm ass arabesch, a bedeit "Krallen" (vun engem erofstoussenden Aadler).

**Koordinaten** (Equinoxe J2000.0)

*Rektaszensioun: 19h13m45.50s
*Deklinatioun: +39°08'46.0"
Rasalas (Stär)

De **Rasalas**, op Arabesch رأس الأسد الشمالي Ra's al-assad "Kapp vum Léiw", ass de Stär μ Leonis (My Leonis) am Stärebild Leo. De Rasalas gehéiert der Spektralklass K3 un an huet eng visuell Magnitude vu +4,1&nbsp;mag. De Rasalas ass ronn 133 Liichtjoer vun der Äerd ewech (Hipparcos Datebank). Aner Nimm sinn: *Alshemali*, *Ras al Asad*, *Ras Elased Boraelis*.

**Koordinaten** (Equinoxe J2000.0)

*Rektaszensioun: 9h52m45s
*Deklinatioun: +26°0'23"
Canton de Jarville-la-Malgrange

De **Canton de Jarville-la-Malgrange** ass eng franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.

Den Haaptuert ass Jarville-la-Malgrange.

## Gemengen am Kanton

* Azelot
* Burthecourt-aux-Chênes
* Coyviller
* Fléville-devant-Nancy
* Heillecourt
* Houdemeont
* Jarville-la-Malgrange
* Ludres
* Lupcourt
* Manoncourt-en-Vermois
* Saint-Nicolas-de-Port
* Ville-en-Vermois
Canton de Malzéville

De **Canton de Malzéville** ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.

Den Haaptuert war Malzéville.

## Gemengen am Kanton

*Agincourt
*Amance
*Bouxières-aux-Chênes
*Bouxières-aux-Dames
*Brin-sur-Seille
*Custines
*Dommartin-sous-Amance
*Eulmont
*Laître-sous-Amance
*Lay-Saint-Christophe
***[[Malzéville]]**
Lëscht vun RMS-Schëffer

An dëser Lëscht fannt dir d'Schëffer déi am Numm den Zousatz RMS hunn

## Um Spaweck
* Postkaarte vu Croisièreschëffer
Canton de Neuves-Maisons

De **Canton de Neuves-Maisons** ass eng franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.

Den Haaptuert ass Neuves-Maisons.

## Gemengen am Kanton

*Bainville-sur-Madon
*Chaligny
*Chavigny
*Flavigny-sur-Moselle
*Frolois
*Maizières
*Maron
*Méréville
*Messein
***[[Neuves-Maisons]]**
*Pont-Saint-Vincent
*Pulligny
*Richardménil
*Sexey-aux-Forges
Canton de Gérardmer

De **Canton de Gérardmer** ass eng franséisch administrativ Andeelung am Arrondissement Saint-Dié-des-Vosges, am Departement Vosges an der Regioun Grand Est.

Den Haaptuert ass Gérardmer.

## Gemengen am Kanton

* Anould
* Arrentès-de-Corcieux
* Ban-sur-Meurthe-Clefcy
* Barbey-Seroux
* La Chapelle-devant-Bruyères
* Corcieux
* Fraize
* Gérardmer
* Gerbépal
* Granges-Aumontzey
* La Houssière
* Liézey
* Plainfaing
* Le Valtin
* Vienville
* Xonrupt-Longemer
Canton de Provenchères-sur-Fave

De **Canton de Provenchères-sur-Fave** ass eng fréier franséisch administrativ Andeelung am Arrondissement Saint-Dié-des-Vosges, am Departement Vosges an der Regioun Grand Est.

Den Haaptuert war Provenchères-sur-Fave.

## Gemengen am Kanton

*Le Beulay
* Colroy-la-Grande
* La Grande-Fosse
* Lubine
* Lusse
* La Petite-Fosse
* Provenchères-sur-Fave
Chef de train

De **Chef de train** ass déi Persoun, déi op der Eisebunn dës Missiounen z'erfëllen huet:
* d'Opsiicht an d'Sécherheet an de Persounenzich,
* d'Opsiicht an d'Sécherheet beim Depart vum Zuch,
* d'Kontroll an de Verkaf vun den Zuchbilljeeën an den Zich,
* den Déngscht um Client.

De Chef de train dréit eng Eisebunnsuniform. Hien ass vum Geriicht vereedegt a kann, als "*agent de la police judiciaire*" Prëtekolle verfaassen.

Am Volleksmond gëtt de Chef de train och dacks (fälschlecherweis) "Schaffner" oder "Kaartepëtzert" genannt.
Bei der SNCF ass et den *agent du service commercial trains* a bei der DB heescht en *Zugführer*.

## Geschichtleches
Am Laf vun der Zäit hunn d'Nimm vum Zuchpersonal zu Lëtzebuerg an der Legislatioun en ettlechmol changéiert a waren och ofhängeg vun der Eisebunnsgesellschaft. Hei drënner als Beispill d'Nimm wéi se 1921 vun den zwou Haaptgesellschafte praktizéiert goufen:
Viroin

De **Viroin** ass e Floss an der Provënz Namouer an der Belsch, an am Departement Ardennes a Frankräich. En entsteet aus dem Zesummefloss vun der Eau Noire an der Eau Blanche um Lieu-dit *Roche à Lomme* tëscht Nismes an Dourbes. No engem Laf vu ronn 22&nbsp;km, haaptsächlech no Osten, leeft de Viroin zu Vireux-Molhain op der Grenz mat der Gemeng Hierges an d'Meuse.

De Viroin leeft praktesch op senger ganzer Längt an der Calestienne.

Den Dall vum Viroin huet der Gemeng Viroinval den Numm ginn.
## Um Spaweck
Marcel Wang

De **Marcel Wang**, gebuer den 29. Oktober 1919 zu Märel an der Stad Lëtzebuerg, an och do gestuerwen den 23. September 1993, war e lëtzebuergesche Vëlossportler. Vun 1946 bis 1948 war hie professionelle Coureur.

## Palmarès
### [[1939]]
1. an enger Course zu Rued-Sir
### [[1946]]
* 1. bei den Nationale Meeschterschaften op der Strooss an der Course en Ligne (Kategorie Indépendantën)
* 18. am Tour de Luxembourg

### [[1947]]
* 1. am Grand Prix Général Patton (Independanten)
* 34. am Tour de Suisse
** 5. an der 7. Etapp vu Basel op Zürich (253,1&nbsp;km)
* 2. an der 4. Etapp vum Tour de Luxembourg vun Diddeleng op Mondorf (153&nbsp;km)

### [[1948]]
* 29. am Tour de Luxembourg
** 10. an der 4. Etapp(b) vu Wolz op Esch-Uelzecht
Michel Sinner

De **Michel Sinner**, gebuer de 5. November 1826 zu Ettelbréck, an och do gestuerwen den 11. Juni 1882, war e lëtzebuergesche Moler, deem säin Haaptinteressi beim Schafe vu Portraiten a Karikature louch.

## Säi Liewen
De Michel Sinner huet de franséischen Auteur Victor Hugo perséinlech getraff an him eng Rei Portraite presentéiert, déi a Fro kéime fir d'Illustratioun vum Roman *"Les Misérables"* ze maachen. Zu sou enger Zesummenaarbecht sollt et awer net kommen: De Victor Hugo a seng Editeuren hate sech schonn op aner Kënschtler festgeluecht.

## Wierker
* *La mort de Jean l'Aveugle*, ëm 1845, Ueleg op Léngent, 116&nbsp;cm × 172&nbsp;cm, Musée national d'histoire et d'art, Stad Lëtzebuerg

## Kollektiounen
D'Gemeng Ettelbréck huet en ettlech Tableaue vum Michel Sinner an hirem Besëtz, och dee vum *Cosette* (*Les Misérables*), deen hie fir de Victor Hugo gemoolt hat.

## Éierungen
Zu Ettelbréck ass eng Strooss, Rue Michel Sinner esouwéi de Passage Michel Sinner no him benannt.

## Literatur

* Frank Wilhelm, 2003. Victor Hugo et le peintre Michel Sinner. *De Reider: Informatiounsblad vun der Gemeng Ettelbréck* Nr. 31: 28-37. Ettelbrück.

## Galerie

Michel Sinner - Deux Demoiselles - 1845.jpg|Zwou Jofferen
Image:Sinnerbauerajäer.JPG|De Bauer an de Jäer
Image:SinnerMannmatder Päif.JPG|De Mann mat der Päif
Image:SinnerFëscherasengfra3.JPG|De Fëscher mat Fra


## Kuckt och
*Lëscht vu lëtzebuergesche Konschtschafenden

## Um Spaweck
Plasser & Theurer

**Plasser & Theurer** ass en éisträichesche Produzent fir Gleisbaumaschinnen mat dem Haaptsëtz zu Wien. D'Entreprise huet d'Haaptwierk zu Linz a beschäftegt weltwäit am Ganzen iwwer 3.000 Leit.

D'Entreprise ass 1953 gegrënnt ginn.

## Wat se bauen
Zum Produktiounsprogramm gehéieren:
*Ballast-Stoppmaschinnen 
*Ballast-Verdeel- a Planéiermaschinnen
*Ballast-Kiermaschinnen
*Miessungsgefierer
*Gleisneibaumaschinnen
*Gleisëmbaumaschinnen
*Weichenneibaumaschinnen
*Weichenëmbaumaschinnen

## Biller

Fichier:Schotterpflugssp2000.jpg|D'Planéiermaschinn SSP 2000
Fichier:Bettungsreinigungsmaschine RM 900 - HD 100 (Bild1).jpg|D'"Bettungsreinigungsmaschine" RM 900 - HD 100
Fichier:MFS 40 7274.jpg|D'Materialfërder- a Siloeenheet MFS 40
Fichier:Hubert RM800 4625.ogv|D'Botzmaschinn Hubert RM 800 am Asaz


## Um Spaweck

*Websäit vu Plasser & Theurer
Laifour

**Laifour** ass eng franséisch Gemeng an den Ardennen an der Regioun Grand Est.

Laifour läit op enger Héicht vu ronn 135 m am Dall vun de Meuse an um nërdlechen Deel vum Canal de l'Est den do Canal de la Meuse genannt gëtt.

Uertschaft läit laanscht d'Departementale D1 ongféier op hallwem Wee tëscht Deville an Anchamps. Am Westen op der Héicht läit Les Mazures mat dem 66 ha groussen Uewerbecken *Les Marquisades* vum Pompelspäicherwierk *Saint-Nicolas - Les Mazures*. Südëstlech läit déi kleng Touristestad Monthermé.

D'Uertschaft ass un de Schinneverkéier ugeschloss iwwer d'Gare vu Laifour op der Eisebunnsstreck Soissons-Givet.

Zu der Gemeng gehéiert nach déi kleng Uertschaft Madagascar

Wéi 2011 de Parc naturel régional des Ardennes entstanen ass, war Laifour eng vun de Grënnungsgemengen.
### Kuckeswäertes

D'Fielse vu Laifour op der rietser Säit vun der Meuse déi 270 m praktesch am Senkel an d'Luucht ginn, an d'Plaz *Les Dames de Meuse* déi Motiver fir Artiste wéi Georges Sand an Théophile Gauthier geliwwert hunn.

## Um Spaweck
Zenithal Hourly Rate

Den **Zenithal Hourly Rate** (ZHR) vun engem Meteorstroum ass d'Zuel vun de Meteoren, déi een an enger Stonn bei klorem donkelen Himmel (Grenzgréisst 6,5 Gréisseklass) kéint gesinn, wann de Radiant vum Stroum genee um Zenit géif stoen.

Dofir ass d'Zuel vu Meteoren, déi ee gesäit, ëmmer méi niddreg wéi déi theoreetesch Quot aus der Lëscht vun de Meteorstréim.

Mat der ënneschter Formel, ass déi observéiert Quot an der Zenithal Hourly Rate op ongeféier ëmrechebar:

 ZHR \approx \frac{N \cdot r^{6,5-m_{gr}}}{t \cdot \sin h} 

N: Zuel vun de Meteore vum observéierte Meteorstroum

r: Populatiounsindex

 m_{gr} : Grenzgréisst vun de schwächste Stären déi en observéiere kann

t: Observatiounszäit a Stonnen

h: Héicht vum Radiant iwwer dem Horizont an der Mëtt vum Observatiounszäitraum

## Kuckt och

## Um Spaweck
* NAMN: D'Zenithal Hourly Quot
Transport express régional

Den **Transport express régional** (Akronym **TER**), ass en Zuchkonzept vun der franséischer staatlecher Eisebunn SNCF, an deen och Autobuslinnen agebonne sinn.

Den TER-System erlaabt et der SNCF, de franséische Persounenzuchverkéier a Regiounen opzedeelen. Op déi Manéier huet all administrativ Regioun eng eegen *Direction d'activité TER*.

D'Gare Lëtzebuerg gehéiert mat zum Reseau vum TER Grand Est (och nach *TER Fluo*); d'Linn L01b leeft vu Metz iwwer Hagondange -  Diddenuewen - Beetebuerg an d'Stad Lëtzebuerg.

Den TER Grand Est ass den 11. Dezember 2016 aus der Fusioun vum TER Alsace, TER Lorraine (*Métrolor*) an dem TER Champagne-Ardenne entstanen.

## Um Spaweck
Émile Claus

Den **Émile Claus**, gebuer de 27. September 1849, a gestuerwen de 14. Juni 1924, war e belsche Moler aus Flandern. Hie gëtt als Vertrieder vum Luminismus betruecht, eng Stilrichtung an der Molerei, vum Impressionismus.

A senge Biller mécht sech den Afloss vum franséische Moler Claude Monet bemierkbar.

## Literatur
* Berko, P. & V.:* Dictionnaire des peintres belges nées entre 1750 et 1875*, Éditions Laconti, Bruxelles, 1981
## Um Spaweck
Radiant (Astronomie)

Mat **Radiant** bezeechent een de Punkt um Nuetshimmel, vun deem aus Meteorschaueren hire visuellen Ufank hunn.

D'Zeechnung riets weist schematesch d'Verdeelung vu Meteorspueren um Nuetshimmel. Verfollegt een d'Liichtspueren zeréck, da schneide si sech am Punkt *O*, dem Radiant. Well sech de Schnëttpunkt vun Äerdbunn an dem Meteorstroum am Sonnesystem nëmme wéineg verréckelen, läit och de Radiant fest. D'Stärebild, wou hien dran ass, déngt als Bezeechnung fir de Meteorstroum. Beispillsweis läit de Radiant fir d'Perseiden am Stärebild Perseus.

D'Meteoren an de Meteorstréim fléie parallel zueneen, wa si mat der Äerdatmosphär zesummen treffen. D'Netzhaut vum A ass winzeg géintiwwer dem Himmel, wouduerch si d'Liicht-Erscheinungen an enger Zentralprojektioun gesäit. Déi parallel Fluchbunne ginn als *stierzend Linne* gesinn, geneesou, wéi fir d'A och parallel Sonnestrale schéngen d'Sonn radial z'ëmginn.

Wann den Ofstand vum Radiant zouhëlt, hëlt déi mëttelst Längt vun de Liichtspueren och zou. Well dëst sinn d'Bunnen, déi den Observateur vun der Säit gesäit, wärend sech d'Bunnen no beim Radiant direkt op hien zou beweegen.
## Kuckt och

* Fluchtpunkt
* Sonnenapex
Phonologie

D**'Phonologie** ass d'Wëssenschaft, déi sech nieft der Phoneetik, och mat der Lautsprooch beschäftegt. Et ass en Deelgebitt vun der Linguistik.

An der Phonologie geet et zum gréissten Deel dorëms, d'Funktioun vun de Sproochlauter ze beschreiwen.

E Phonem ass déi klengst bedeitungsënnerscheedend Lauteenheet an engem Sproochesystem.
All Sprooch huet hiren eegene Phoneminventar. (all d'Phonemer bei enger Eenzelsprooch). Phonemer ginn ëmmer tëscht zwéi Slashen (/a/) geschriwwen. E Phon, de Laut, gëtt tëscht 2 Crochete gesat. ([a])

D'Phonologie bestëmmt den Ënnerscheed vun der Bedeitung tëscht de Lauter.

De Bedeitungsënnerscheed tëscht de Phone fënnt een elo follgendermoossen eraus (mat Hëllef vun der Minimalpueranalyse):

- Et gëtt elo e Puer vun zwee Wierder geholl, déi bis op en eenzege Phon/Laut identesch sinn, hei schwätzt ee vun engem Minimalpuer:

Beispill: [lant] - [hant] = (Land – Hand)

- Den Ënnerscheed vun der Bedeitung maachen [l] an [h] => also d'Phonemer: /l/ an /h/

An dësem Fall huet d'Minimalpuer ënnerschiddlech Bedeitungen, d.&nbsp;h. d'Phonemer stinn an Oppositioun zoueneen. Et ass e Verhältnëss tëscht 2 Elementer, bei dem den Austausch (oder Substitutioun) vun engem bestëmmte Phon zu enger anerer Bedeitung féiert.

Et gëtt awer och nach 2 aner Zorte vun Ënnerscheeder an engem Minimalpuer:

- Dat eent Wuert huet Bedeitung, dat anert net:

Maus – Laus – Haus – Paus – kaus?

 => kaus gëtt et net, mä et schwätzt een hei trotzdeem vun engem Minimalpuer.

- Oder déi verschidde Lauter hu keng verschidde Bedeitung:

[lop] - [loph] = (Lob – Lobh) => nëmmen ee Phonem => /p/

Hei schwätzt ee vun engem Allophon: Déi eenzel Phonen hei bedeite näischt Ënnerschiddleches, si gi just anescht betount. Et bleift also nëmmen ee Phonem, den /p/.
Lyriden

Bei de **Lyriden** handelt et sech ëm ee vu Mëtteleuropa aus siichtbare Meteorstroum, dee schonn zanter e puer Joerhonnerte virun eiser Zäitrechnung observéiert gëtt.

Haut läit den ZHR vun de Lyride bei 15 Meteore pro Stonn, awer et gëtt och onreegelméisseg Aktivitéitserhéijungen. Bei der leschter Aktivitéitserhéijung am Joer 1982 goufen am Dag vum Aktivitéitsmaximum 3 bis 5 Meteore pro Minutt gesinn.

De Radiant vun de Lyride läit am westlechen Areal vum Stärebild Lyra, zimmlech no beim Haaptstär Vega. De Mammekierper (Urspronkskoméit) ass de Koméit C/1861 G1 Thatcher.
## Kuckt och

* Meteorstréim
Tranchée des baïonnettes

**Tranchée des baïonnettes** ass e Monument bei Douaumont am franséischen Departement Meuse, dat duerch en Arrêté vum 6. Mee 1922, mam Terrain op deem et steet, *klasséiert* gouf.

D'Monument soll drun erënneren, datt an der Schluecht ëm Verdun den 12. Juni 1916, franséisch Zaldote vun zwou Kompanie vum 137. Infanterieregiment duerch d'Explosioun vun enger Granat an engem Gruef lieweg begruewe goufen.

Well d'Gewierer nach aus dem Buedem eraustoungen, gouf déi Plaz fir d'éischt *tranchée des fusils* an duerno *tranchée des baïonnettes* genannt. En amerikanesche Banquier, de Georges T. Rand, war dovu sou impressionéiert datt hien en Don vu 500.000 Francs gemaach huet, deen et erlaabt huet 1920 eng zolidd Bëtongskontruktioun iwwer de Gruef ze bauen, déi tëscht 1972 an 1976 restauréiert gouf.

## Mythos oder Tatsaach?
Zanter enger gudder Zäit gëtt et Diskussiounen tëscht den Historiker iwwer de Fong vun deem, wat den 12. Juni um Lieu-dit *Ravin de la Dame* geschitt ass. 
Déi eng huelen dat Ganzt fir boer Mënz an déi aner betruechten et als e moderne Mythos.

## Um Spaweck

* D'Legend an d'Geschicht
* Tranchée des baïonnettes bei Chemins de Mémoire vum Ministère des Armées
Mizoën

**Mizoën** ass eng franséisch Gemeng am Departement Isère an der Regioun Auvergne-Rhône-Alpes.

Mizoën läit op enger Héicht vu ronn 1.100 m a 500 m vum rietsen Uwänner vum Séi vu Chambond.
Plein d'essence

***Plein d'essence*** ass e lëtzebuergeschen Dokumentarfilm vun der Geneviève Mersch aus dem Joer 2007.

En hat de 6. Juli 2007 Première am Utopolis. D'DVD koum am Dezember 2007 eraus.

## Ëm wat geet et am Film?
D*[[Aire de Berchem]]*, op der Diddelenger Autobunn, ass déi vum Ëmsaz hir gréisst Bensinsstatioun vun Europa. Summer wéi Wanter, dagaus, dagan halen do Camionen an Autoen aus allen Himmelsrichtunge stall, fir den Tank voll ze maachen.

De Film weist d'Chaufferen, freet, wou se hierkommen a wou se hi wëllen, wat si vu Lëtzebuerg wëssen, asw. E geet och der Fro no, wéi déi Raschtplaz hanner de Kulisse funktionéiert: d'Leit déi do schaffen, d'Logistik, déi dohanner stécht...

## Gielercher
Bei der 3. Editioun vum Lëtzebuerger Filmpräis gouf de Film als beschten Documentaire ausgezeechent.

## Um Spaweck
* De Film op samsa.lu

## Kuckt och
* Lëtzebuergesche Film
Arrondissement Grenobel

Den **Arrondissement Grenobel** ass eng franséisch administrativ Andeelung am Departement Isère an der Regioun Auvergne-Rhône-Alpes.

Den Haaptuert ass Grenobel.

Den Arrondissement setzt sech aus 39 Kantonen zesummen:

*Canton d'Allevard ;
*Canton de Clelles ;
*Canton de Corps ;
*Canton de Domène ;
*Canton d'Échirolles-Est ;
*Canton d'Échirolles-Ouest ;
*Canton d'Eybens ;
*Canton de Fontaine-Sassenage ;
*Canton de Fontaine-Seyssinet ;
*Canton de Goncelin ;
*Canton de Grenoble-1 ;
*Canton de Grenoble-2 ;
*Canton de Grenoble-3 ;
*Canton de Grenoble-4 ;
*Canton de Grenoble-5 ;
*Canton de Grenoble-6 ;
*Canton de La Mure ;
*Canton du Bourg-d'Oisans ;
*Canton du Touvet ;
*Canton de Mens ;
*Canton de Meylan ;
*Canton de Monestier-de-Clermont ;
*Canton de Pont-en-Royans ;
*Canton de Rives ;
*Canton de Roybon ;
*Canton de Saint-Égrève ;
*Canton de Saint-Étienne-de-Saint-Geoirs ;
*Canton de Saint-Ismier ;
*Canton de Saint-Laurent-du-Pont ;
*Canton de Saint-Marcellin ;
*Canton de Saint-Martin-d'Hères-Nord ;
*Canton de Saint-Martin-d'Hères-Sud ;
*Canton de Tullins ;
*Canton de Valbonnais ;
*Canton de Vif ;
*Canton de Villard-de-Lans ;
*Canton de Vinay ;
*Canton de Vizille ;
*Canton de Voiron.
Canton de Valbonnais

De **Canton de Valbonnais** ass eng fréier franséisch administrativ Andeelung am Arrondissement Grenobel, an dem Isère an der Regioun Auvergne-Rhône-Alpes.

Den Haaptuert ass Valbonnais.

## Gemengen am Kanton
Cepheus (Stärebild)

Den **Cepheus** ass e Stärebild vum Nordhimmel.

## Beschreiwung
Den Cepheus ass en onopfällegt Stärebild tëscht dem markanten Cassiopeia an dem Draco.

Seng hellst Stäre maachen eng Figur, déi un en Haus mat spatzem Dach erënnert.

## Mythologie
Den Cepheus war no der griichescher Mythologie de Kinnek vun Ethiopien, Mann vun der Cassiopeia a Papp vun der Andromeda.

## Himmelsobjeten
### Stären

Den α Cephei, den hellste Stär am Cepheus, läit op enger Distanz vun 230 Liichtjoer vun eis ewech. Et ass e wäisselzeg-giele Stär, deen ongeféier d'Gréisst vun eiser Sonn huet.

Den Numm Alderamin ass arabesch a bedeit „de rietsen Arm“.

### [[Duebelstär]]en

De Stär β Cephei ass en Duebelstär op enger Distanz vun 230 Liichtjoer.

Den arabeschen Numm Alfirk bedeit *den Trapp*.

Den δ Cephei ass en Duebelstär op enger Distanz vun 890 Liichtjoer. De grousse Wénkelofstand tëscht deenen zwou Komponenten ass 41 Bousekonnen.

Den β Cephei an den δ Cephei sinn doriwwer eraus verännerlech Stären.

### Verännerlech Stären

De β Cephei gëtt säin Numm fir eng Grupp vu verännerleche Stären hier: de *[[Beta-Cephei-Stär]]en*. Et handelt sech ëm pulsatiounsverännerlech Stäre mat kuerzzäitegen Hellegkeetsschwankunge vun 2 bis 14 Stonnen. De β Cephei läit op enger Distanz vu ronn 230 Liichtjoer vun eis ewech.

Den δ Cephei gëtt och säin Numm hir fir eng bedeitend Grupp vu Verännerlechen, den *Delta-[[Cepheiden]]*. Dat si Risestäre mat héijer Liichtkraaft, déi en onstabile Stadium duerchlafen. Si blose sech a reegelméissegen Ofstänn op, an zéie sech nees zesummen. Déi Pulsatioun kann als reegelméisseg Hellegkeetsännerung gesi ginn. Dobäi stinn d'Liichtkraaft an d'Pulsatiounsdauer an direktem Zesummenhank. Wat de Stär méi liichtkräfteg ass, ëmsou méi lues pulséiert en. D'Delta-Cepheide kënne sou fir Distanzbestëmmunge vu Stärekéip a Galaxië gebraucht ginn.

De Stär μ Cephei gouf vum Astronom Wilhelm Herschel wéinst senger déifrouder Faarf *[[Granatstär]]* genannt. Et handelt sech ëm ee rouden Iwwerris mat der 60.000 facher Liichtkraaft vun eiser Sonn. Säin Duerchmiesser gëtt op dat 1.900 facht vum Sonnenduerchmiesser geschat. An eist Sonnesystem versat, géif de Stär bis bis un d'Bunn vum Planéit Saturn reechen.

### [[Messier-Katalog|Messier]]- an [[New General Catalogue|NGC]]-Objeten

Den IC 1396 ass e Stärekoup op enger Distanz vun 2000 Liichtjoer. De Stärekoup ass an engem ausgedeenten Emissiounsniwwel agebett.

Den NGC 6939 an den NGC 7789 sinn oppe Stärekéip op enger Distanz vu 6.000 Liichtjoer.

Den NGC 6946 ass eng Spiralgalaxie vum Typ Sc a läit 15 Millioune Liichtjoer vun eis ewech.

## Kuckt och

## Um Spaweck
Alderamin (Stär)

Den **Alderamin** ass de Stär α Cephei am Stärebild Cepheus.
 
Den Alderamin huet eng visuell Magnitude vu +2,6&nbsp;mag a gehéiert zu der Spektralklass A7. Den Alderamin ass ronn 7.600 Kelvin waarm a seng Liichtkraaft ass 18.000-mol méi grouss wéi déi vun eiser Sonn. Et ass e Wäissen Zwerg, mat dem 2,4 fachen Duerchmiesser vun eiser Sonn. Seng Distanz zu eis läit bei 52 Liichtjoer.

**Koordinaten** (Equinoxe J2000.0)

* Rektaszensioun 21h18m35s
* Deklinatioun	+62°35'8"
Alkurah (Stär)

Den **Alkurah** (arab. "d'Bless") ass de Stär ξ Cephei (Xi Cephei). Den Alkurah gehéiert zu der Spektralklass A3/6Vm an huet eng visuell Magnitude vu +4,29&nbsp;mag. Seng Distanz zu der Äerd ass zirka 100 Liichtjoer. Aner Nimm sinn: Alkirdah, Al Kirduh

**Koordinaten** (Equinoxe J2000.0)

*Rektaszensioun: 22h03m47.40s
*Deklinatioun: +64°37'40.0"
Charles Louis Verboeckhoven

De **Charles Louis Verboeckhoven**, gebuer 1802 zu Warneton a Westflanderen, a gestuerwen de 25. September 1889 zu Bréissel, war e belsche Marinemoler.

Hie krut deen éischte Molunterrecht vu sengem Papp, gradewéi säi Brudder, den Eugène Joseph Verboeckhoven. De Charles Louis ass an d'Küstelänner vum Nordmier gereest, an huet sech do op d'Séimolerei spezialiséiert.

Biller vun him sinn an de Muséeë vu Courtray a vu Leipzig ze gesinn.
Eugène Joseph Verboeckhoven

Den **Eugène Joseph Verboeckhoven**, gebuer den 8. Juli 1799 zu Warneton a Westflanderen, a gestuerwen den 20. Januar 1881 zu Bréissel, war e belsche Moler, deen zu der Schoul vun de belsche Romantiker gerechent gëtt an deen duerch seng realistesch Déierebiller bekannt ginn ass, Biller, déi haut e grousse Wäert hunn.

Säi Brudder, de Charles Louis Verboeckhoven, huet och gemoolt.

## Literatur
* Berko, P. & V.:* Dictionnaire des peintres belges nées entre 1750 et 1875*, Éditions Laconti, Bruxelles, 1981
* Berko, P. & V.:*Dictionnaire des Peintres d'animaux belges et hollandais, nés entre 1750 et 1880*, Éditions Berko,

## Um Spaweck
Alfirk (Stär)

Den **Alfirk** ass de Stär β (Beta) Cephei am Stärebild Cepheus.

Den Alfirk ass de Prototyp vun enger Klass vu pulsatiounsverännerleche Stären, déi sougenannt Beta-Cephei-Stären. D'Hellegkeet vum Alfirk variéiert mat enger Period vun 0,1904844 Deeg tëscht +3,15m an +3,21m. Hie gehéiert der Spektralklass B2 un an ass sou e blolech liichtende Stär mat enger Uewerflächentemperatur vun zirka 14.600 Kelvin. Aus dësen Date léisst sech berechnen, datt den Alfirk de 5,5-fachen Duerchmiesser vun eiser Sonn huet. Hien ass ronn 230 Liichtjoer vun der Äerd ewech.

**Koordinate** fir d'Equinoxe J2000.0:

* Rektaszensioun: 21h28m39s
* Deklinatioun: +70°33'37"
Al Kalb al Rai (Stär)

Den **Al Kalb al Rai** ass de Stär ρ2 Cephei (Rho2 Cephei) am Stärebild Cepheus. Den Al Kalb al Rai huet eng visuell Magnitude vu +5,50&nbsp;mag a gehéiert zu der Spektralklass A3V. Hien ass op enger Distanz vun zirka 237 Liichtjoer vun eiser Sonn ewech.

**Koordinaten** (Equinoxe J2000.0)

*Rektaszensioun: 22h29m52.90s
*Deklinatioun: +78°49'27.0"
NGC 6939

Den **NGC 6939** ass en oppene Stärekoup vum Typ I1m am Stärebild Cepheus um Nordstärenhimmel. Den NGC 6939 huet eng Wénkelgréisst vun 8' x 8' an eng visuell Magnitude vu +7,80&nbsp;mag. 
Am Allgemenge gëtt seng Distanz op 6000 Liichtjoer geschat, awer déi publizéiert Wäerter pendelen tëscht 4000 an 9000 Liichtjoer, well de Beräich tëscht him an eisem Sonnesystem duerch interstellar Matière staark "verknascht" ass. Mat engem Alter vu ronn 1,6 Milliarde Joer ass den NGC 6939 ee vun den eelste bekannten Objete vun dëser Aart.

Den Objet gouf den 9. September 1798, zesumme mat der nëmme véierzeg Bouminutte südëstlich geleeëner Spiralgalaxie NGC 6946 vum Wilhelm Herschel entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC6939
* https://web.archive.org/web/20241130204014/https://skyview.gsfc.nasa.gov/current/cgi/runquery.pl?Interface=quick&VCOORD=NGC6939&SURVEY=Digitized+Sky+Survey
* SIMBAD Query
* Artikel a Biller vum NGC 6939 op wikisky.org
* NGC/IC Projet
NGC 6946

Den **NGC 6946** ass eng Spiralgalaxie am Stärebild Cepheus op der Grenz zum Stärebild Cygnus. Den NGC&nbsp;6946 huet eng Wénkelausdeenung vun 11,5'&nbsp;&times;&nbsp;9,8' an eng visuell Magnitude vu +9,0&nbsp;mag. D'Galaxie läit mat enger Distanz vun nëmmen zéng Millioune Liichtjoer relativ no bei der Lokaler Grupp a féiert d'Statistik vun de Supernova-Heefegkeeten an de leschten 100 Joer mat enger Zuel vun 8 un. D'Galaxie läit no bei eisem galaktesche Plang, dofir gëtt d'Liicht, dat vum NGC&nbsp;6946 bei eis kënnt, duerch Gas a Stëbs aus eiser Galaxie staark ofgedonkelt. Dat erschwéiert d'Observatioun vun där Galaxie. Et ass eng sougenannt Face-On-Galaxie.
## Entdeckung
Den NGC 6946 gouf den 9. September 1798 vum däitsch-britteschen Astronom Friedrich Wilhelm Herschel entdeckt.

## Eng aner Foto

## Kuckt och

## Um Spaweck
*  NGC 6946 bei SEDS
Juliette Wytsman

D**'Juliette Wytsman**, gebuer de 14. Juli 1866 zu Bréissel, a gestuerwen den 8. Mäerz 1925 zu Ixelles / Elsene, war eng belsch Molerin. Si gëtt zu der Grupp vun de belschen Impressionniste gezielt. Hire Mann, de Rodolphe Wytsman war och Moler a gehéiert an déi selwecht Stilrichtung.
## Literatur
* Berko, P. & V.:* Dictionnaire des peintres belges nées entre 1750 et 1875*, Éditions Laconti, Bruxelles, 1981

## Um Spaweck
Ster Elektrotoer

De **Ster Elektrotoer** ass eng Etappecourse mam Vëlo, déi an Holland gefuer gëtt.

Vun 1987 bis 1995 war dës Course nëmme fir Amateuren.

Zanter 2005 gehéiert de *Ster Elektrotoer* zu dem *[[UCI Europe Tour]]* an ass zanterhier an der Klass 2.1 agestuuft.

## Nimm vun der Course
* 1987 - 1989: **Rondom Schijndel**
* 1990 - 1997: **Teleflex Tour**
* 1998 - 2000: **Ster der Beloften**
* Zanter 2001: **Ster Elektrotoer**

## D'Gewënner
* 1987: Theo Gevers 
* 1988: Arno Ottevanger 	
* 1989: Reem Kok 	
* 1990: John den Braber 
* 1991: Tristan Hoffman 	
* 1992: Martin van Steen 	
* 1993: Servais Knaven 	
* 1994: Jos Wolfkamp 	
* 1995: Bennie Gosink 	
* 1996: Tyler Hamilton	
* 1997: Eddy Bouwmans 
* 1998: Karsten Kroon 
* 1999: Ralf Grabsch 	
* 2000: Andy de Smet 	
* 2001: Xavier Jan 	
* 2002: Bart Voskamp 
* 2003: Gerben Löwik 
* 2004: Nick Nuyens 	
* 2005: Stefan Schumacher 	
* 2006: Kurt-Asle Arvesen 
* 2007: Sebastian Langeveld 
* 2008: Enrico Gasparotto 
* 2009: Philippe Gilbert 
* 2010: Adam Hansen 
* 2011: Philippe Gilbert 
* 2012: Mark Cavendish 
* 2013: Lars Boom 
* 2014: Philippe Gilbert 
* 2015: André Greipel 
* 2016: Sep Vanmarcke 

## Um Spaweck
* Offiziell Websäit vum ''Ster Elektrotoer''
* Resultater vum ''Ster Elektrotoer'' op der Websäit vu ''Mémoire du Cyclisme''
NGC 7023

Den **NGC 7023** ass en oppene Stärekoup am Stärebild Cepheus no der Nomenklatur vum NGC-Katalog. Den NGC 7023 huet eng Wénkelausdehnung vun 18' × 18' an eng visuell Magnitude vu +7,10&nbsp;mag.

**[[Koordinaten]]** (Equinoxe J2000.0)
* Rektaszensioun: 21 00 30.00 
* Deklinatioun: +68°09'60.0"

## Kuckt och:
NGC 7235

Den **NGC 7235** ass en oppene Stärekoup am Stärebild Cepheus. Den NGC 7023 huet eng Wénkelausdehnung vu 4' × 4' an eng visuell Magnitude vu +7,70&nbsp;mag.

**[[Koordinaten]]** (Equinoxe J2000.0)
*Rektaszensioun: 22 1236.00 
*Deklinatioun: +57°17'00.0"

## Kuckt och
NGC 7380

Den **NGC 7380** resp. ass eng Stäregebuertsplaz am Stärebild Cepheus. Am Gebitt läit en oppene Stärekoup.

Den NGC 7380 gouf 1787 vun der Caroline Herschel entdeckt.

## Kuckt och
Rodolphe Wytsman

De **Rodolphe Wytsman**, gebuer zu Dendermonde den 11. Mäerz 1860, a gestuerwen zu Linkebeek den 2. November 1927, war e belsche Moler. Hie gëtt zur Grupp vun de belschen Impressionniste gezielt. Seng Fra, d'Juliette Wytsman, war och Moler a gehéiert zu der selwechter Stilriichtung.
## Literatur
* Berko, P. & V.:* Dictionnaire des peintres belges nées entre 1750 et 1875*, Éditions Laconti, Bruxelles, 1981
## Um Spaweck
Pulsatiounsverännerleche Stär

E **pulsatiounsverännerleche Stär** ass en normalen, keen entaarte Stär, deen duerch en internen Uregungsmechanismus pulséiert. Bei bal alle pulséierende Stären ass dat de κ-Mechanismus.

Stären déi pulséieren, hunn näischt mat Pulsaren ze dinn. Nieft Stären déi radial pulséieren, déi hir Gréisst an domat hir Hellegkeet änneren, gëtt et och Stären déi net radial pulséieren. Zu deene gehéiert och eis Sonn. Si huet eng fënnef-Minutte Pulsatioun, bei där Welle peroidesch ëm de Stär lafen.

Beispiller fir Pulsatiounsverännerlecher sinn:
* Delta-Cephei-Stären (radial Pulsatioun), genannt nom Stär δ Cephei. Déi Stären änneren hir Liichtkraaft streng periodesch. Si si gutt fir Distanzbestëmmunge vu Galaxien ze berechnen, well hir Liichtkraaft an d'Period vun der Pulsatioun vuneneen ofhängeg sinn.
* W-Virginis-Stären
* BL-Herculis-Stären
* ZZ-Ceti-Stären
* Delta-Scuti-Stären
* RR Lyrae-Stäre (radial Pulsatioun), genannt no dem RR&nbsp;Lyrae, si ganz reegelméisseg mat kuerze Perioden. D'Stäre vun deem Typ schéngen all d'selwecht hell ze sinn, mat ongeféier der 90-facher Sonneliichtkraaft.
* Mira-Stären (radial Pulsatioun), genannt nom Stär Mira (ο Ceti). Hir Pulsatioun huet eng laang Period an ass net sou reegelméisseg wéi déi vun den Cepheiden.
* Hallefreegelméisseger (SR)
* Onreegelméisseger (L)
* Beta-Canis-Majoris-Stären
* Alpha-Cygni-Stären
* PV-Telescopii-Stären
* Gamma-Doradi-Stären
* Beta-Cephei-Stären (net radial Pulsatioun)
Delta-Scuti-Stär

**Delta-Scuti-Stäre** si pulsatiounsverännerlech Stäre vun der Spektralklass A2 bis F6 an der Liichtkraaftklass V bis III. D'Periode leien tëscht 0,03 an 0,2 Deeg an d'Amplituden tëscht 0,003 an 0,1 Gréissteklassen.

D'Pulsatioun verleeft radial an nëmmen an der Grondfrequenz, an Ausnamefäll och an der 1. Uewerschwéngung. D'Liichtbéi entspriechen enger Sinusschwéngung mat verännerlecher Form, Period an Amplitud.

D'Delta-Scuti-Stäre leien am Hertzsprung-Russell-Diagramm tëscht der Haaptrei an den RR Lyrae-Stären. Ongeféier 30% vun den Haaptreiestären an den u.g. Spektralklasse sinn Delta-Scuti-Stären.

Änlech Eegenschafte wéi d'Delta-Scuti-Stären, allerdéngs bei méi héijen Amplituden, weisen d'Zwergcepheiden.

## Kuckt och
Draco (Stärebild)

Den **Draco** (Draach) ass e Stärebild vum Nordhimmel.

## Beschreiwung
Den Draach ass e grousst Stärebild, dat sech deelweis ëm den Ursa Minor krëmmt. De Kapp gëtt vu véier Stäre gezeechent, déi an der Géigend vum Hercules stinn.

Den Draco ass en zirkumpolart Stärebild, d.&nbsp;h., an eise Breeten ass et dat ganzt Joer ze gesinn.

Am Draco läit den Nordpol vun der Ekliptik.

## Geschicht
Den Draco gehéiert zu de klasseschen 48 Stärebiller vun der Antiquitéit, déi schonn de Ptolemäus kannt huet.

An der anticker griichescher Astronomie war de Klenge Bier (Ursa Minor) Bestanddeel vum Drach, deem seng Flilleken hie gemaach huet.

Opgrond vun der Prezessiounsbeweegung vun der Äerd war den Thuban virun 5.000 Joer de Polarstär vum Nordhimmel. Déi klengst Distanz gouf zum exakten Himmelspol ëm d'Joer 2830 v. Chr. mat 10 Bouminutten erreecht.

## Himmelsobjeten
### Stären

D'Nimm vun de Stären Ettanin, Thuban a Rastaben sinn arabesch a leede sech aus der arabescher Bezeechnung fir *Draach* of.

Ettanin, den hellste Stär am Draco, läit op enger Distanz vun 150 Liichtjoer an huet d'Spektralklass K5 III.

### [[Duebelstär]]en

De ν&nbsp;Draconis ass en Duebelstäresystem op enger Distanz vun 120 Liichtjoer. Déi zwou Komponente leien op engem wäite Wénkelofstand vu bal 62 Bousekonnen.

Den 39 Draconis ass e Méifachstäresystem op enger Distanz vun 150 Liichtjoer. Dräi Stären ëmkreesen e kollektive Schwéierpunkt.

### [[Verännerleche Stär|Verännerlech Stären]]

D'Stären *R* an *T Draconis* si pulsatiounsverännerlech Stäre vum Typ Mira. Et handelt sech dobäi ëm liichtkräfteg rout Risen oder Iwwerrisen, déi sech rhythmesch opblosen an nees zesummenzéien, wat als däitlech Hellegkeetsschwankung observéiert ka ginn. Wärend dem Maximum ginn R an T sou hell, datt si mat engem Teleskop gutt ze gesi sinn. Am Minimum fält d'Hellegkeet ënner 13m erof.

### [[Messier-Katalog|Messier]]- an [[New General Catalogue|NGC]]-Objeten

Den NGC 6543 ass e planetareschen Niwwel. Am Zentrum ass en extreem waarme Wäissen Zwergstär. De komplexen Opbau vum Niwwel, deen him den Numm Kazenaniwwel ginn huet, gëtt eréischt op laangbeliichte Fotoe siichtbar.

De Messierobjet M 102 ass eng Spiralgalaxie vum Typ S0 a läit op enger Distanz vun 30 Millioune Liichtjoer vun eis ewech.

Den NGC 5907 an den NGC 6503 si Spiralgalaxië vum Typ Sc a leien 30 respektiv .15 Millioune Liichtjoer vun eiser Äerd ewech.

## Kuckt och

## Um Spaweck
*  Astronomie.de: Das Sternbild Drache
*  Astronomie.de: Der Drache
Arrondissement Nyons

Den **Arrondissement Nyons** ass eng franséisch administrativ Andeelung am Departement Drôme an der Regioun Auvergne-Rhône-Alpes.

Den Haaptuert ass Nyons.

Den Arrondissement setzt sech aus 11 Kantonen zesummen:

*Canton de Buis-les-Baronnies 
*Canton de Dieulefit 
*Canton de Grignan 
*Canton de Marsanne
*Canton de Montélimar-1 
*Canton de Montélimar-2 
*Canton de Nyons 
*Canton de Pierrelatte 
*Canton de Rémuzat 
*Canton de Saint-Paul-Trois-Châteaux 
*Canton de Séderon
Arrondissement Die

Den **Arrondissement Die** ass eng franséisch administrativ Andeelung am Departement Drôme an der Regioun Auvergne-Rhône-Alpes.

Den Haaptuert ass Die.

Den Arrondissement setzt sech aus 9 Kantonen zesummen:

*Canton de Bourdeaux ;
*Canton de Châtillon-en-Diois ;
*Canton de Crest-Nord ;
*Canton de Crest-Sud ;
*Canton de Die ;
*Canton de La Chapelle-en-Vercors ;
*Canton de La Motte-Chalancon ;
*Canton de Luc-en-Diois ;
*Canton de Saillans.
Arrondissement Valence

Den **Arrondissement Valence** ass eng franséisch administrativ Andeelung am Departement Drôme an der Regioun Auvergne-Rhône-Alpes.

Den Haaptuert ass Valence.

Den Arrondissement setzt sech aus 16 Kantonen zesummen:

*Canton de Bourg-de-Péage ;
*Canton de Bourg-lès-Valence ;
*Canton de Chabeuil ;
*Canton du Grand-Serre ;
*Canton de Loriol-sur-Drôme ;
*Canton de Portes-lès-Valence ;
*Canton de Romans-sur-Isère-1 ;
*Canton de Romans-sur-Isère-2 ;
*Canton de Saint-Donat-sur-l'Herbasse ;
*Canton de Saint-Jean-en-Royans ;
*Canton de Saint-Vallier ;
*Canton de Tain-l'Hermitage ;
*Canton de Valence-1 ;
*Canton de Valence-2 ;
*Canton de Valence-3 ;
*Canton de Valence-4.
Arrondissement Tournon-sur-Rhône

Den **Arrondissement Tournon-sur-Rhône** ass eng franséisch administrativ Andeelung am Departement Ardèche an der Regioun Auvergne-Rhône-Alpes.

Den Haaptuert ass Tournon-sur-Rhône.

Den Arrondissement setzt sech aus 12 Kantonen zesummen:

*Canton d'Annonay-Nord 
*Canton d'Annonay-Sud 
*Canton de Lamastre 
*Canton du Cheylard 
*Canton de Saint-Agrève 
*Canton de Saint-Félicien 
*Canton de Saint-Martin-de-Valamas 
*Canton de Saint-Péray 
*Canton de Satillieu 
*Canton de Serrières 
*Canton de Tournon-sur-Rhône 
*Canton de Vernoux-en-Vivarais
Arrondissement Largentière

Den **Arrondissement Largentière** ass eng franséisch administrativ Andeelung am Departement Ardèche an der Regioun Auvergne-Rhône-Alpes.

Den Haaptuert ass Largentière.

Den Arrondissement setzt sech aus 11 Kantonen zesummen:

*Canton de Burzet 
*Canton de Coucouron 
*Canton de Joyeuse 
*Canton de Largentière 
*Canton des Vans 
*Canton de Montpezat-sous-Bauzon 
*Canton de Saint-Étienne-de-Lugdarès 
*Canton de Thueyts 
*Canton de Valgorge 
*Canton de Vallon-Pont-d'Arc
Arrondissement Privas

Den **Arrondissement Privas** ass eng franséisch administrativ Andeelung am Departement Ardèche an der Regioun Auvergne-Rhône-Alpes.

Den Haaptuert ass Privas.

Den Arrondissement setzt sech aus 11 Kantonen zesummen:

*Canton d'Antraigues-sur-Volane 
*Canton d'Aubenas 
*Canton de Bourg-Saint-Andéol 
*Canton de Chomérac 
*Canton de La Voulte-sur-Rhône 
*Canton de Privas 
*Canton de Rochemaure 
*Canton de Saint-Pierreville 
*Canton de Vals-les-Bains 
*Canton de Villeneuve-de-Berg 
*Canton de Viviers
Arrondissement Nantua

Den **Arrondissement Nantua** ass eng franséisch administrativ Andeelung am Departement Ain an der Regioun Auvergne-Rhône-Alpes.

Den Haaptuert ass Nantua.

Den Arrondissement setzt sech aus 5 Kantonen zesummen:

* Canton de Valserhône 
* Canton de Brénod 
* Canton d'Izernore
* Canton de Nantua 
* Canton d'Oyonnax
Arrondissement Gex

Den **Arrondissement Gex** ass eng franséisch administrativ Andeelung am Departement Ain an der Regioun Auvergne-Rhône-Alpes.

Den Haaptuert ass Gex.

## Andeelungen

Den Arrondissement setzt sech aus 3 Kantonen an aus engem Deel vun engem véierten zesummen:

*Canton de Collonges 
*Canton de Ferney-Voltaire 
*Canton de Gex
*an zwou Gemengen aus dem Canton de Valserhône
Arrondissement Bourg-en-Bresse

Den **Arrondissement Bourg-en-Bresse** ass eng franséisch administrativ Andeelung am Departement Ain an der Regioun Auvergne-Rhône-Alpes.

Den Haaptuert ass Bourg-en-Bresse.

## Andeelungen
Den Arrondissement setzt sech aus 14 Kantonen (dovun 2 deelweis) zesummen:
*Canton d'Attignat
*Canton de Bourg-en-Bresse-1 
*Canton de Bourg-en-Bresse-2 
*Canton de Ceyzériat 
*Canton de Châtillon-sur-Chalaronne 
* Canton de Lagnieu (mat 4 vun de 26 Gemengen)
*Canton de Meximieux 
*Canton de Miribel 
*Canton de Pont-d'Ain (mat 4 vun de 24 Gemengen)
* Canton de Replonges
*Canton de Saint-Étienne-du-Bois
*Canton de Trévoux 
*Canton de Villars-les-Dombes 
*Canton de Vonnas
Arrondissement Vienne

Den **Arrondissement Vienne** ass eng franséisch administrativ Andeelung am Departement Isère an der Regioun Auvergne-Rhône-Alpes.

Den Haaptuert ass Vienne.

Den Arrondissement setzt sech aus 8 Kantonen zesummen:

* Canton de Beaurepaire 
* Canton de Heyrieux 
* Canton de la Côte-Saint-André 
* Canton de Pont-de-Chéruy 
* Canton de Roussillon 
* Canton de Saint-Jean-de-Bournay 
* Canton de Vienne-Nord 
* Canton de Vienne-Sud
Lisa Berg

D**'Lisa Berg**, gebuer den 28. Oktober 1978 zu Lëtzebuerg an den 21. Dezember 2017 am CHL u Leukemie gestuerwen, war eng lëtzebuergesch Cellistin a Komponistin.

D'Lisa Berg huet mat 6 Joer ugefaange Musek ze léieren. Mat 13 war si um Maastrichter Conservatoire fir Flütt ze léieren. Zu där Zäit huet se ugefaangen Cello ze léieren, fir d'éischt zu Iechternach an der Klass vum Martin Fusenig, duerno am Conservatoire vum Norden beim Raju Vidali, an zu gudder Lescht am Stater Conservatoire beim Claude Giampellegrini. Si huet sech am Conservatoire zu Maastricht beim Frans van der Grinten a beim Mirel Iancovici perfektionéiert, wou si hire Bachelor Diplom an eng Zouloossung fir de *Master* krut.

Mat 16 Joer huet se hir éischt Schrëtt an akustesche Rock- a Popbands gemaach, méi spéit och a Richtung Crossover an Jazz. Relativ zäitgläich ass si dem Orchester Estro Armonico an dem Ensemble Baroque du Luxembourg bäigetrueden, spéider huet si och wärend e puer Joer un der Säit vum Raju Vidali am *[[Ensemble de la chapelle St Marc Longsdorf]]* gespillt. Aushëllefs-Engagementer hat si och am Luxembourg Sinfonietta an am Kammermusek Veräin Lëtzebuerg.

D'Lisa Berg ass als Orchestermusekerin, als Solistin a Kammermusekerin an dacks a ganz verschiddenen net-klassesche Formatiounen opgetrueden. Sou huet si mam André Mergenthaler an der Judith Lecuit am Cello Trio gespillt, mat der Sascha Ley an dem Frederic Frenay an der *Lost in the Stars* Tour. Si huet beim Musical *Alice Underground* matgespillt an hat och an der elektronescher Musek Optrëtter mat DJe wéi dem Fränky Reuter an dem Michel van Tune.

Si huet CD-Opname gemaach fir d'Raquel Barreira, Fluyd, Claudine Muno, Low Density Corporation, Thierry Kinsch, Claude Pauly, Lex Gillen an Dullemajik.

Si ass op verschiddene Festivallen opgetrueden, wéi dem Kuhmo Chamber Music Festival a Finnland, dem *Youth Orchestra Festival* zu Budapest, dem *Korean Music Festival* zu Maastricht, dem Iechternacher Festival, dem Wolzer Festival, dem Syrdall Festival, dem Klenge Maarnicher Festival, dem e-Lake festival, asw.

Donieft huet si 2014 och hiren éischte Soundtrack fir den Documentaire "Oro Libre" komponéiert an opgeholl, dee vun der Gaëlle Tavernier an Iris Productions realiséiert gouf.

Zanter 2001 war si Musekléierin an der Réidener Museksschoul.

Highlights an hirer Karriär waren d'CD Opnam (Horizons) fir déi franséisch Grupp Détroit (mam ex Noir Désir Frontman Bertrand Cantat) an eng Rei Live-Optrëtter mat hinnen an der Rockhal an am Ancienne Belgique zu Bréissel.

Fir den DVD *Regarder le soleil en face*, deen am Mäerz 2015 vun Omega 90 erauskoum, huet si zesumme mam David Ianni d'Musek komponéiert an interpretéiert.

Hire Solo-Album *White* koum 2015 eraus.

Den 21. Dezember 2018, um 1. Joresdag vun hirem Doud, hunn den David Ianni, den André Mergenthaler an de Serge Tonnar an der Iechternacher Basilika e Gedenkkoncert ginn mam Titel *HOPE - A tribute to Lisa Berg*, bei deem och Musik vum Lisa Berg agespillt gouf.

## Kuckt och
* Lëscht vu lëtzebuergesche Museker

## Um Spaweck

* ''Hope'' op Vimeo, 2015
* Lisa Berg op Soundcloud
Arrondissement La Tour-du-Pin

Den **Arrondissement La Tour-du-Pin** ass eng franséisch administrativ Andeelung am Departement Isère an der Regioun Auvergne-Rhône-Alpes.

Den Haaptuert ass La Tour-du-Pin.

Den Arrondissement setzt sech aus 11 Kantonen zesummen:

*Canton de Bourgoin-Jallieu-Nord ;
*Canton de Bourgoin-Jallieu-Sud ;
*Canton de Crémieu ;
*Canton de l'Isle-d'Abeau ;
*Canton de la Tour-du-Pin ;
*Canton de la Verpillière ;
*Canton du Grand-Lemps ;
*Canton du Pont-de-Beauvoisin ;
*Canton de Morestel ;
*Canton de Saint-Geoire-en-Valdaine ;
*Canton de Virieu.
Canton de Fontaine-Sassenage

De **Canton de Fontaine-Sassenage** ass eng fréier franséisch administrativ Andeelung am Arrondissement Grenobel, an dem Isère an der Regioun Auvergne-Rhône-Alpes.

Den Haaptuert ass Fontaine.

## Gemengen am Kanton
Emil Bewing

Den **Emil Bewing**, gebuer den 12. Mäerz 1907 zu Rëmerschen, a gestuerwen den 31. August 1998 zu Esch-Uelzecht, war e lëtzebuergesche Vëlossportler.

## Palamarès
### [[1927]]
*5. bei den Nationale Meeschterschaften op der Strooss
### [[1933]]
* 1. am G.P. de Thionville
* 2. am G.P. Messin
* 2. an den Nationale Meeschterschaften op der Strooss
* 6. a DenNationale Meeschterschaften am Cyclocross
### [[1934]]
* 2. an den Nationale Meeschterschaften op der Strooss
* 5. an den Nationale Meeschterschaften am Cyclocross
* 14. am Critérium Internationalde cyclo-cross
* Opgi bei de Weltmeeschterschaften op der Strooss
### [[1935]]

### [[1936]]
* 1. bei den Nationale Meeschterschaften op der Strooss a Form vun engem Zäitfueren (Kategorie Professionel)
*1. am G.P. Gibbs zu Nanzeg
* 14. am Critérium International de cyclo-cross
* Tour de Suisse (opginn)

### [[1937]]
* 38. am Tour de Luxembourg
* Tour de Suisse (opginn)

### [[1938]]

### [[1939]]
Antonietta Brandeis

D**'Antonietta Brandeis**, gebuer 1849 zu *Miskowitz*, dem haitege Myslkovice an der Tschechescher Republik, dat déi Zäit zu Éisträich-Ungarn gehéiert huet, a gestuerwen 1910, war eng éisträichesch Molerin.
 
## Hiert Liewen
Si huet zu Prag beim Karel Javurek studéiert, ier se op Venedeg geplënnert ass, a sech do an d'Konschtakademie ageschriwwen huet. Déi Zäit hate sech méi éisträichesch Kënschtler do opgehalen, wéi den Eugène de Blaas oder de Franz Richard Unterberger, well Venedeg eng Zäit ënner der Herrschaft vun Éisträich stoung.
Op Florenz an op Roum ass si och gaangen, awer hir Biller vu Venedeg sinn am meeschte gesicht.

## Fotoalbum vun hire Wierker

Fichier:Artwork images 946 297602 antonietta-brandeis.jpg|De Ponte Vecchio zu Venedeg
Fichier:Artwork images 1004 281329 antonietta-brandeis.jpg|Palazzo Wanaxel
Fichier:Artwork images 119688 294795 antonietta-brandeis.jpg|Seufzerbréck zu Venedeg
Fichier:Brandeis Courtyard of San Gregorio.jpg|Haff vu San Gregorio


## Kollektiounen
### Muséeën
*Musée Revoltella, zu Triest, Italien

## Um Spaweck

* antonietta-brandeis.org